Brazilski specijalci nenajavljeno su upali u press centar udaljen dva kilometra od Tivolija te detektorima 20-ak minuta pretraživali objekt.

Press centar se nalazi na igralištu na kojemu reprezentacija trenira, gdje je dan ranije bio otvoreni trening s tristotinjak navijača. Policija je došla prekontrolirati da nije "slučajno" nešto ostalo.

Novinarima nije bio dopušten ulazak u press centar, a postojala je bojazan da igrači koji su se trebali pojaviti na zakazanoj konferenciji za medije - Vedran Ćorluka, Sammir i Šime Vrsaljko - neće doći pred novinare.

Kako se kasnije pokazalo, bila je to rutinska vojna kontrola, a nakon što specijalci nisu ništa pronašli napustili su press centar.

Konferencija je stoga počela u zakazano vrijeme i normalno se održala.

>>Pogledajte kako su Šuker i igrači oduševili Brazilce na otvorenom treningu

>>Schildenfeld propustio trening, sumnja se na ozbiljniju ozljedu

Foto: Sanjin Strukic/PIXSELL